Jeg kan ikke gennemskue formålet med Danske fodboldbrødre-artiklen/listen, eftersom det for mig svarer til at have artikler/lister over "danske journalistbrødre", "danske forskerbrødre", "svenske forfattersøskendepar" osv., hvor hver artikel/liste ingen "naturlig" afgrænsning har eller nogen som helst mulighed for "fuldstændighed" (flere hundrede personer kan jo listes) i forhold til eksempelvis en artikel/liste over Amerikanske præsidenter. Foruden at indeholde en bunke temmelig spekulative sætninger (heriblandt indledningen) og manglende NPOV, indeholder artiklen/listen slet ingen særskilt dokumenteret analyse/beskrivelse om de nævnte personer, der i stedet ikke blot kunne have være skrevet ind i fodboldspillernes respektive artikler (herunder forholdet brødrene imellem). Jeg ser gerne artiklen slettet (og indholdet indskrevet i de individuelle biografier).
Man har haft siden august. Hvis man vil have noget af det tager det ikke mange sekunder at flytte det til de relevante artikler. Der er da vel for pokker grænser for hvor sløve vi behøver at være. -- 9. okt 2009, 17:49 (CEST)
